Teëls, gereed vir aflewering. teël Afbreking: te•ël Selfstandige naamwoord: teël Meervoud: teëls Verkleinwoord: teëltjie Meervoud van verkleining: teëltjies Betekenis: • 'n Plat, meestal reghoekige voorwerp van klei wat gebruik word om oppervlaktes te bedek en te versier. Gebruik: • Om teëls mooi te laat blink, gooi 'n bietjie paraffien by die water waarmee hulle afgewas word. Afgelei: • teëldak • teëler • teëlvloer • teëlwerk Vertaling: Engels: tile Nederlands: tegel Werkwoord: teël Verlede tyd: het geteël Betekenis: • 'n Vloer of muur met teëls oordek. Gebruik: • Die bouer teël die badkamer. Vertaling: Engels: to tile Nederlands: tegelen Nota: • Moenie "teël" met "teel" (sonder deelteken) verwar nie. Laat weet asb as die inskrywing foute bevat of verder verbeter kan word.